tomron87/hebrew-wikipedia-sentences-corpus huggingface dataset:
בבדיקה שנערכה לו התברר כי הוא סובל מגיד קרוע בברכו הימנית, מה שאילצו להיעדר עד לסיום העונה הסדירה.
הוא שב לשחק בסדרת הגמר של הליגה באותה עונה, מול לוס אנג'לס לייקרס, בסיומה הפסידה קבוצתו 4-1. בעונה שלאחר מכן שב נלסון לכושרו וסייע לאורלנדו לסיים במקום השני במזרח, אחרי קליבלנד קאבלירס.
ביולי 2014 חתם נלסון בדאלאס מאבריקס.
בדצמבר 2014 עבר נלסון לבוסטון סלטיקס ביחד עם ברנדן רייט, ג'יי קראודר ובחירות דראפט עתידיות בטרייד שכלל גם את ראז'ון רונדו ודווייט פאוול, ושיחק בבוסטון שישה משחקים בלבד, כשבינואר עבר בטרייד לדנוור נאגטס בתמורה לנייט רובינסון.
נלסון שיחק בדנוור עד עונת .
באוקטובר 2017 נלסון חתם בניו אורלינס פליקנס.
בפברואר 2018 עברר בטרייד לשיקגו בולס ביחד עם עומר אשיק וטוני אלן בתמורה לניקולה מירוטיץ' ובחירת סיבוב שני של דראפט 2018, ושבוע אחרי הטרייד שיקגו העבירה אותו בטרייד נוסף לדטרויט פיסטונס, שם שיחק שבעה משחקים.
ג'מירוקוואי היא להקת ג'אז פאנק, אסיד ג'אז ורוק ג'אז בריטית.
הלהקה נחשבת למובילה בסצנת האסיד ג'אז הלונדונית בתחילת שנות התשעים, לצד להקות נוספות כגון אינקוגניטו, רביעיית ג'יימס טיילור, ה-ברנד ניו האוויס, גליאנו וקורדרוי.
בהמשך פנתה הלהקה לכיוונים נוספים כרוק, פופ ומוזיקה אלקטרונית.
במהלך השנים מכרה ג'מירוקוואי למעלה מ-25 מיליון אלבומים.
מקור השם ג'מירוקוואי הוא הלחם של המילים ג'אם, ושמו של השבט האינדיאני, האירוקוי (Iroquois).
חברי הלהקה המקוריים, מקימיה והיוצרים של האלבום הראשון שלה היו ג'יי קיי (שירה), טובי סמית' (קלידים), סטיוארט זנדר (גיטרה בס) ניק ואן-גלדר (תופים) ויליאם ביוקנן (דידג'רידו).
מאוחר יותר, הרכב הלהקה השתנה מספר פעמים, אך הסולן, כותב השירים העיקרי ומקים הלהקה ג'ייסון "ג'יי" קיי נותר בה.
חבר ותיק אחר בלהקה הוא המתופף דריק מקנזי שהצטרף ללהקה בשנת 1994 ועדיין פעיל בה.
במשך השנים ניסה הסולן ג'יי קיי להציג את ג'אמירוקוואי כלהקה, אך התבלטותו ביחס לאחרים, הסגנון שאימץ לעצמו והדרך שבה הציג את הלהקה לקהל, הביאו לכך שתשומת הלב של אמצעי התקשורת הייתה נתונה אליו כמעט באופן בלעדי.
ג'מירוקוואי היו בתחילה אחד ההרכבים החשובים בתנועת האסיד-ג'אז, שהתבססה בלונדון בתחילת שנות התשעים של המאה ה-20, יחד עם רביעיית ג'יימס טיילור, הברנד ניו הביז, גאליאנו וקורדיורוי.
בהמשך התפתחה הלהקה לכיוונים מוזיקליים אחרים, כגון פופ, רוק ואלקטרוניקה.
ג'מירוקוואי מכרו יותר מ-25 מיליון אלבומים ברחבי העולם וזכו בפרס גראמי בשנת 1997.
הסינגל הראשון של ג'מירוקוואי, "When You Gonna Learn" ("מתי תלמד"), יצא לאור ב-1992 בלייבל "אסיד ג'אז".
בעקבות הצלחתו חתם קיי על חוזה הקלטות עבור שמונה אלבומים עם "סוני BMG מוזיקה ובידור".
האלבום הראשון בחברת סוני, Emergency on Planet Earth (מצב חירום על פני כדור הארץ) יצא ב-1993. אלבום זו לווה על ידי האלבום The Return of the Space Cowboy ("שובו של קאובוי החלל"), שיצא ב-1994. הסינגל Space Cowboy ("קאובוי חלל") זכה לתשומת לב במצעדים ובמועדונים.
בעוד שבבריטניה ובמערב אירופה זכתה ג'מירוקוואי לפופולריות גוברת, בארצות הברית ובשווקים נוספים היא נותרה אלמונית למדי.
הפריצה הבינלאומית של הלהקה הגיעה עם צאתו של האלבום השלישי, Travelling Without Moving ("לטייל מבלי לנוע"), ב-1996, שנקבע בספר השיאים של גינס כאלבום הפאנק (Funk) הנמכר ביותר בכל הזמנים; האלבום הוליד שני להיטים גדולים, Virtual Insanity ("אי שפיות וירטואלית") ו־Cosmic Girl ("נערה קוסמית").
ההצלחה של Virtual Insanity נעוצה בחלקה בקליפ שבוים על ידי ג'ונתן גלייזר, שכלל את תנועות הריקוד של קיי יחד עם צילומים מאתגרים-פיזית.
בטקס פרסי הווידאו קליפים של MTV זכה הקליפ בארבעה פרסים - הקליפ הטוב ביותר, הפעלולים המיוחדים הטובים ביותר, הסינמטוגרפיה הטובה ביותר וקליפ הפריצה.
אחרי ההצלחה הזאת זומנה הלהקה לבצע את שיר הנושא מהסרט גודזילה מ-1998.
אלבומה הרביעי של הלהקה Synkronized ("מסונכרן") יצא לאור ב-1999. האלבום סימן נקודת מפנה בסגנונה המוזיקלי של הלהקה, כשלצד האסיד ג'אז וההשפעות האתניות מאלבומיה הקודמים, ניכרו באלבום גם מאפיינים של מוזיקת פאנק ודיסקו, תוצאה של העניין הגובר שהביע ג'יי קיי בסגנונות אלו.
עד להוצאת אלבומם החמישי, A Funk Odyssey ("אודיסיאת פאנק") ב-2001, סגנונה של הלהקה השתנה באופן כה דרסטי, עד שמבקרים מסוימים העידו שהלהקה איבדה את "הצליל של ג'מירוקוואי".
עם עזיבתם של יותר ויותר מחברי הלהקה המקוריים, בהם וואליס ביוקנן והדיג'רידו שלו, הפכה ג'מירוקוואי ללהקה מאוד שונה מזו של 1992. למרות השינויים, הסינגל הראשון מהאלבום החמישי, Little L ("אות L קטנה"), הגיע למקום הראשון במצעדים רבים ברחבי העולם.
ב-2003 ג'מירוקוואי ליקטה וערכה אלבום מיקס עבור סדרת Late Night Tales ("מעשיות שעת לילה מאוחרת") של תקליטי אזולי.
בחירת השירים מעידה על השפעות הפאנק, סול והדיסקו של הלהקה.
האלבום כלל שירים של האחיות פוינטר, הקומודורס, ג'וני "האמונד" סמית' וג'וני "גיטרה" ווטסון.
ב-2 במאי 2018 הופיעה הלהקה בישראל בלייב פארק בראשון לציון.
בנובמבר 2024, הכריזה הלהקה על סיבוב ההופעות הראשון של הלהקה מזה שש שנים.
ההופעות יתקיימו ברחבי אירופה ובריטניה בין נובמבר לדצמבר 2025.
ג'מפיירו בוניפרטי (באיטלקית: Giampiero Boniperti; 4 ביולי 1928 – 18 ביוני 2021) היה כדורגלן איטלקי, ששיחק בעמדת החלוץ בקבוצת יובנטוס ובנבחרת איטליה.
לאחר פרישתו שימש כנשיא יובנטוס, ולאחר מכן כנציג בפרלמנט האירופי.
בוניפרטי החזיק בתואר מלך השערים של יובנטוס בכל הזמנים, עם 182 שערים בכל המסגרות, במשך למעלה מ-40 שנה, עד ששיאו נשבר על ידי אלסנדרו דל פיירו בשנת 2006. כיום הוא ממוקם שני בטבלת הכובשים.
כמו כן, הוא ממוקם במקום ה-12 בטבלת הכובשים בכל הזמנים של הסרייה א'.
בשנת 2004 נבחר בוניפרטי על ידי פלה כאחד מ-125 הכדורגלנים החיים הטובים בעולם.
בוניפרטי החל את דרכו במחלקת הנוער של יובנטוס בגיל 16, וכבר אז התבלט ביכולת כיבוש השערים שלו.
הוא רשם הישג יוצא דופן, כשכבש 11 שערים במשחק אחד של קבוצת הנוער.
הוא החל לשחק במדי הקבוצה הבוגרת במהלך עונת .
הופעתו הראשונה במדי הקבוצה הייתה בהפסד 2-1 למילאן ב-2 במרץ 1947. שלושה חודשים מאוחר יותר, כבש בוניפרטי את שערו הראשון במדי הקבוצה, במשחק מול סמפדוריה.
את עונת הבכורה שלו סיים בוניפרטי עם חמישה שערים בשישה משחקים, ויובנטוס סיימה במקום השני בטבלה, אחרי יריבתה העירונית טורינו.
בוניפרטי, שתופקד כחלוץ מרכזי, הפגין יכולת גבוהה במגוון עמדות נוספות, ביניהן כשחקן כנף ימין.
בעונתו השנייה, על אף שהיה בן 20 בלבד, החל להתבלט ביכולת כיבוש השערים שלו, וסיים את העונה עם 27 שערי ליגה, שהקנו לו את תואר מלך שערי הליגה.
עונה אחר כך, רשם בוניפרטי את זכייתו הראשונה באליפות במדי יובנטוס.
במהלך עונת , בה זכה באליפות שנייה עם המועדון, הצליח בוניפרטי לחצות את רף מאה השערים במדי הקבוצה, בגיל 24 בלבד.
ב-1954 רשם נקודת ציון נוספת, כשקיבל את סרט הקפטן של המועדון, וכיהן בתפקיד זה עד לפרישתו.
לאחר הזכייה באליפות השנייה עברה יובנטוס מספר שנים ללא זכייה בתואר, עד לשנת 1957, אז הוחתמו בקבוצה שני חלוצים, ג'ון צ'ארלס ואומר סיבורי.
השניים, בצוותא עם בוניפרטי, יצרו משולש התקפי משובח והתאפיינו בשיתוף פעולה פורה, שהניב ליובנטוס שלוש אליפויות ושני גביעים בארבע שנים.
בוניפרטי זומן לראשונה לנבחרת איטליה בשנת 1947 על ידי המאמן ויטוריו פוצו, כשבמאזנו 14 הופעות בלבד בליגה הבכירה.
בסך הכל ייצג בוניפרטי את איטליה 38 פעמים, מתוכן 24 כקפטן, וכבש שמונה שערים.
בוניפרטי הוא הכדורגלן היחיד בהיסטוריה שכבש עבור איטליה בשלושה עשורים שונים - משנות ה-40 ועד לשנות ה-60.
בוניפרטי פרש ממשחק פעיל בגיל 33, כשלזכותו חמש אליפויות ושני גביעים, ובזמן פרישתו היה מלך השערים ומלך ההופעות במדי יובנטוס בכל הזמנים.
שיא השערים של בוניפרטי החזיק מעמד במשך 45 שנים, עד שאלסנדרו דל פיירו, שבעצמו הוחתם ביובנטוס על ידי בוניפרטי בשנת 1993, עקף אותו בשנת 2006. בוניפרטי ממוקם היום במקום השביעי בכל הזמנים בטבלת ההופעות במדי יובנטוס, כשגם בטבלה זו מוביל היום דל פיירו.
בוניפרטי ממוקם במקום ה-12 בטבלת הכובשים של הסרייה א' בכל הזמנים.
בזכות נתונים אלו, זכה בוניפרטי להיכלל ברשימת פיפ"א 100, שנערכה על ידי פלה הברזילאי בשנת 2004 וכללה את 125 הכדורגלנים החיים הטובים בעולם.
זמן קצר לאחר פרישתו קיבל בוניפרטי תפקיד ניהולי ביובנטוס, ובין השנים 1971 ל-1990 שימש כנשיא הקבוצה.
הוא סיים את תפקידו לאחר החלפת הבעלות על הקבוצה, אך שנה אחר כך הוחזר לתפקיד וכיהן בו למשך שלוש שנים נוספות.
עד למותו החזיק בתואר נשיא של כבוד מטעם המועדון.
בין השנים 1994 ל-1999, כיהן כנציג מפלגת הימין-מרכז "פורצה איטליה" בפרלמנט האירופי.
נפטר בטורינו ב-18 ביוני 2021, עקב אי ספיקת לב.
נכדו, פיליפו, גם הוא החל את דרכו ככדורגלן בקבוצת הנוער של יובנטוס, ואף ערך הופעה אחת במדי הקבוצה הבוגרת, במחזור האחרון של עונת .
באותו משחק הוא שיתף פעולה בקישור עם אלסנדרו דל פיירו, ששבר את שיאו של סבו כמלך השערים בכל הזמנים של המועדון.
מלך השערים של הסרייה א':
סאקי נולדה בסטמפורד שבקונטיקט, להורים ממוצא יווני ופולני.
היא סיימה את לימודיה בתיכון ב-1996, ובהמשך במכללת ויליאם ומרי שבווירג'יניה ב-2000. בעת לימודיה בקולג', הייתה סאקי שחיינית תחרותית למשך שנתיים בנבחרת האתלטית של המקום.
היא החלה את הקריירה שלה ב-2001 כשלקחה חלק בקמפיין הבחירות של שני מועמדים דמוקרטים באיווה לסנאט ולמשרת המושל.
לאחר מכן מונתה ב-2004 לסגנית מזכיר התקשורת בקמפיין הבחירות של המועמד הדמוקרטי לנשיאות, הסנאטור ג'ון קרי ממסצ'וסטס.
משם המשיכה ושירתה כמנהלת התקשורת בצוות של חבר בית הנבחרים של ארצות הברית ג'וזף קרוולי מניו יורק, וכן כמזכירת עיתונות אזורית עבור ועידת הקמפיין הדמוקרטית לקונגרס.
לאורך הקמפיין לנשיאות ב-2008 של הסנאטור דאז ברק אובמה, שירתה סאקי כמזכירת העיתונות של מסע הבחירות.
לאחר שאובמה זכה בבחירות, התלוותה סאקי אל אובמה על מנת לשרת כסגנית מזכיר התקשורת בבית הלבן, ובהמשך קודמה לסגנית מנהל התקשורת בדצמבר 2009. בספטמבר 2011 עזבה תפקיד זה לטובת שירותה כמנהלת בכירה בפירמת יחסי ציבור הממוקמת בוושינגטון די.
סי., העוסקת בייעוץ אסטרטגיה גלובלית.
ב-2012 חזרה סאקי לשרת כמזכירת הקמפיין לבחירתו המחודשת של אובמה.
לאחר מכן התמנתה לדוברת מחלקת המדינה של ארצות הברית תחת המזכיר ג'ון קרי בפברואר 2013. תחתה שירתה כסגנית הדוברת מארי הארף.
מינויה העלה ספקולציות כי תחליף את דובר הבית הלבן ג'יי קרני, אך בסופו של דבר מונה במקומו ג'וש ארנסט.
באפריל 2015 עזבה את תפקידה במחלקת המדינה, ומונתה למנהלת התקשורת בבית הלבן.
סאקי נישאה ב-2010 לגרגורי מצ'ר, מנהל פיננסי בוועידת הקמפיין הדמוקרטית לקונגרס.
בנובמבר 2020 הכריז הנשיא הנבחר של ארצות הברית, ג'ו ביידן, כי בחר בסאקי להיות דוברת הבית הלבן בממשלו העתידי, כשהסגנית שלה תהיה קארין ז'אן-פייר.
היא נכנסה לתפקידה עם השבעתו של ביידן.
ב-13 במאי 2022 קיימה סאקי את התדרוך האחרון שלה מטעם הבית הלבן, ובכך סיימה את תפקידה.
באותו חודש נמסר שתצטרף לרשת הטלוויזיה MSNBC.
מאז ספטמבר 2022, סאקי משתתפת במגוון תוכניות של MSNBC וכן נטלה חלק בסיקור בחירות אמצע הכהונה (נובמבר 2022).
היא עתידה להגיש תוכנית משלה בשירות הזרמת המדיה של MSNBC ולהשתתף בפעילות לקראת בבחירות לנשיאות ארצות הברית שיתקיימו בשנת 2024.
ג'מיני 4 (או ג'מיני IV) היא משימת החלל המאוישת השנייה בתוכנית ג'מיני של נאס"א.
החללית שוגרה ב־3 ביוני 1965 והייתה המשימה המאוישת העשירית בכלל תוכנית החלל האמריקאית.
במהלך ארבעת ימי המשימה הקיפו האסטרונאוטים ג'יימס מקדיוויט ואד וייט את כדור הארץ 66 פעמים.
במהלך המשימה נרשמו שני ציוני דרך שקידמו את האמריקאים במרוץ לחלל ועזרו להם להתגבר על היתרון המוקדם שהיה לסובייטים: משימה זו הייתה המשימה המאוישת הארוכה ביותר עד כה בתוכנית החלל האמריקאית ואורכה התקרב לאורכה של משימת ווסטוק 5 הסובייטית, ששוגרה שנתיים קודם לכן.
גולת הכותרת של המשימה הייתה הליכת החלל הראשונה שבוצעה על ידי אמריקאי, בה אד וייט ריחף מחוץ לחללית במשך כעשרים דקות, תוך שהוא קשור אליה.
במהלך המשימה, ניסה מקדוויט לבצע תמרון בחלל ולהתקרב אל השלב העליון של המשגר ששיגר את החללית - טיטן 2 - אך הניסיון לא צלח.
הטיסה הייתה הטיסה האמריקנית הראשונה שביצעה ניסויים מדעיים רבים בחלל.
הניסויים כללו שימוש בסקסטנט על מנת חקור את הניווט על פי הכוכבים לטיסות לירח בשביל תוכנית אפולו.
יעדה המרכזי של ג'מיני 4 היה להראות שבני אדם יכולים להתקיים בחלל לזמנים ממושכים.
המשימות הבאות בתוכנית ג'מיני היו יותר ארוכות על מנת לוודא שהאסטרונאוטים מסוגלים לעמוד גם בזמנים אף יותר ממושכים בחלל כמו במשימות לירח.
היעד השני היה לבצע הליכת חלל ראשונה על ידי אמריקאי (EVA).
הליכת החלל הראשונה בעולם בוצעה כמה חודשים לפני ג'מיני 4 על ידי הקוסמונאוט הסובייטי אלכסיי ליאונוב במשימת ווסחוד 2. נאס"א הקדימה את הליכת החלל למשימת ג'מיני 4 כדי להודיע שארצות הברית סוגרת את הפער במרוץ לחלל עם ברית המועצות.
11 ימים לפני השיגור שתוכנן ל־3 ביוני, דיווחו העיתונים שנאס"א מסרה כי "עדיין אין אנו בטוחים אם אכן יהא וייט האמריקאי הראשון שיחשוף עצמו לחלל," וכי "ההחלטה כנראה תיפול יום או יומיים לפני מועד השיגור."
היעד השלישי היה לבצע תמרון ומפגש ראשון בחלל.
ג'מיני 4 ניסתה להתקרב לשלב העליון והמרוקן של משגר הטיטן 2, מכיוון שהקיפה את כדור הארץ באותו המסלול של השלב העליון של המשגר.
ג'מס היא מבשלת בוטיק הנמצאת ברמת סיב, אחד מאזורי התעשייה של פתח תקווה.
המבשלה הוקמה בשנת 2009 על ידי דניאל אלון וג'רמי וולפלד, שעלו לארץ מארצות הברית במטרה להקים מבשלת בירה.
המבשלה היא מבשלת הבוטיק בראשונה בישראל שייצרה בירה עם כשרות.
הבירות המיוצרות נמכרות בפאב הצמוד למבשלה ובסניפים הנוספים הנמצאים בכפר סבא, ברעננה, במודיעין, ברחובות, בבאר שבע, בהרצליה ובנתניה.
לצד הבירה, מוגשות בפאבים נקניקיות המיוצרות במקום.
בירת לאגר בסגנון פילזנר צ'כי.
בירת חיטה בסגנון באוורי במרקם סמיך ובעל משקעים.
צבע נחושת, בעלת טעמי פירות ומתיקות קלה.
צבע נחושת, טעם פירות עשיר, מרירות נמוכה.
בירת לאגר כהה בסגנון גרמני, עם טעמי קרמל קלים.
צבע כהה, טעמים של קפה ושוקולד.
ג'מס IPA 6% – בירת אייל ישראלית.
צבע זהוב ארומטית, רמת מרירות בינונית.
בירה קלילה, ארומטית, רמת מרירות נמוכה.
אייל פירות יער בעלת טעמי פטל ודובדבן.
בירת אייל חום (Brown Ale).
מהדורה מיוחדת בשיתוף המגזין בלייזר.
ג'מס פילס MTA – מהדורה מיוחדת של ג'מס פילס בשיתוף עם קבוצת הכדורגל של מכבי תל אביב .
ג'מימה רופר היא שחקנית אנגלייה.
רופר נולדה בהאמרסמית' שבלונדון, בתו של כתב הטלוויזיה אליסון רופר.
היא למדה בבית הספר "רדקליף" בצ'לסי ואחר כך בבית הספר "גודולפין ולאטימר".
תוך כדי עבודה על הסדרה "החמישייה הסודית" עברה את בחינות ה-GCSEs .
בגיל 19 קנתה לראשונה דירה לעצמה.
כבר בגיל תשע הביעה רופר את שאיפותיה להיות שחקנית והיא יצרה קשר עם סוכן.
התפקיד המקצועי הראשון שלה היה בסרט "The Higher Mortals" משנת 1993, וב-1994 שיחקה בסרט "Willie's War".
ב-1996 הופיעה בתפקיד ג'ורג' בכל הפרקים בסדרה "החמישייה הסודית" לפי ספריה של איניד בלייטון.
אחרי מספר תפקידים קטנים בסדרות טלוויזיה בריטיות, הופיעה רופר בתפקיד ניקי בסדרת הנעורים הפופולרית של ערוץ 4 "כזה כאילו".
הסדרה שודרה בהצלחה במשך שלוש שנים.
הופעתה הבאה הייתה בסדרת הדרמה העל טבעית "הקס" בתפקיד רוח הרפאים תלמה.
הסדרה "הקס" שודרה בערוץ Sky One במשך שתי עונות בשנים 2004 ו-2005.
הופעת הבכורה של רופר בהוליווד הייתה בסרט "הדליה השחורה".
ב-2008 כיכבה במיני-סדרה "אבודה בעולמה של ג'יין אוסטן", ושיחקה בתפקיד אורח בפרק בסדרה "פוארו".
עוד באותה שנה שיחקה בתפקיד ראשי ב-"Her Naked Skin", מחזה חדשה שהועלה בתיאטרון הלאומי.
בדצמבר 2010 קיבלה רופר תפקיד במחזמר "Me and My Girl" שהוצג בתיאטרון קרוסיבל בשפילד, והופיעה לצדה של מרים מרגוליס.
עוד בתיאטרון הופיעה רופר במחזה "One Man, Two Guvnors" שקיבל ביקורות חיוביות.
היא שיחקה גם במחזה "Blithe Spirit" ובמחזה "Breeders" בווסט אנד.
ב-2011 שיחקה בקומדיית האימה הבריטית "מלון קלדוניה".
ב-2013 השתתפה בסדרת הטלוויזיה "אטלנטיס" בתפקיד מדוזה.
"Us and Them" - תיאטרון המפסטד, יוני 2003 (בתפקיד איזי)
"החתונה" (חלק מפסטיבל ברכט) - תיאטרון יאנג ויק, אפריל 2007 (בתפקיד ברייד)
"Her Naked Skin" - התיאטרון המלכותי הלאומי, יולי 2008 (בתפקיד איב דאגלס)
"The Great Game: Afghanistan" - תיאטרון טריסייקל, אפריל - יוני 2009
"The Power of Yes" - התיאטרון המלכותי הלאומי, אוקטובר 2009
"כולם היו בניי" - תיאטרון אפולו, מאי - אוקטובר 2010 (בתפקיד אן דיביר)
"Me and My Girl" - ינואר 2011 (בתפקיד סאלי)
"One Man, Two Guvnors" - התיאטרון המלכותי הלאומי, יוני 2011 (בתפקיד רייצ'ל קראב)
"Blithe Spirit" - תיאטרון גילגוד, מרץ 2014 (בתפקיד אלווירה)
"Breeders" מאת בן אוקרנט - תיאטרון סנט ג'יימס, ספטמבר 2014
"Blithe Spirit" - תיאטרון אהמנסון - לוס אנג'לס, דצמבר 2014 - ינואר 2015 (בתפקיד אלווירה)
"Hand to God" - תיאטרון וודוויל, לונדון, פברואר 2016
ג'ניס קיי "ג'ן" ברואר היא פוליטיקאית אמריקאית חברת המפלגה הרפובליקנית, שכיהנה כמושלת אריזונה בשנים 2009–2015. לפני כן כיהנה כמזכירת המדינה של אריזונה, ומונתה למושלת כאשר המושלת הדמוקרטית ג'נט נפוליטנו התפטרה בשל מינויה למזכירת ביטחון המולדת של ארצות הברית, בהיותה הראשונה ברשימת היורשים למושל.
היא נבחרה לכהונה מלאה בנובמבר 2010 ולא רצה שוב ב-2014.
נולדה בשנת 1944 בשכונת הוליווד שבלוס אנג'לס, קליפורניה למשפחה ממוצא אנגלי ונורווגי.
בשנת 1983 נבחרה לבית הנבחרים של אריזונה ובשנת 1987 נבחרה לסנאט המקומי, שם כיהנה עד שנת 1996. בשנת 1996 נבחרה ליו"ר מועצת המפקחים של מחוז מריקופה.
בשנת 2002 התמודדה לתפקיד מזכירת המדינה המקומית, וניצחה בהפרש קטן של 23,000 קולות בלבד.
בשנת 2009, ברואר ירשה את ג'נט נפוליטנו בתפקיד מושלת אריזונה לאחר שזו החלה לכהן כמזכירת ביטחון המולדת של ארצות הברית.
בנאום ההשבעה שלה הבטיחה ברואר לשמור על מיסים נמוכים, אך הגדילה אותם כחודשיים לאחר מכן, כתוצאה מגרעון עצום.
בהמשך הכהונה הורידה ברואר מיסים כגון מס החברות.
בנוסף על כך, היא תמכה בתגמול למורים על בסיס יעילות ולא על בסיס ותק ותמכה בחינוך הפרטי.
בשנת 2011 ביצעה קיצוץ רחב בביטוחי הבריאות הממלכתיים לילדים, בטענה למחזור תקציבי.
תמכה נחרצות בזכות לשאת נשק והתנגדה לנישואים חד-מיניים.
כתוצאה מהגבלה חוקתית על כהונת המושלת, לא יכלה ברואר להתמודד שוב על התפקיד בשנת 2014. לקראת סוף הכהונה ברואר הטילה וטו על הצעת חוק המאפשרת לבעלי עסקים לסרב לשרת להט"ב, הצעה שהועברה על ידי הרשות המחוקקת במדינה.
לאחר כהונתה כמושלת הכריזה על תמיכתה ברעיון הנשיא דונלד טראמפ על הקמת חומה בגבול עם מקסיקו.
לאחר מכן התבטאה נגד ניסיונו של טראמפ לבטל את אובמה-קייר.
ג'מעה אזברגה הוא פוליטיקאי ערבי-ישראלי.
חבר הכנסת העשרים מטעם מפלגת בל"ד והרשימה המשותפת.
אזברגה הוא חבר מפלגת בל"ד.
בעל תואר ראשון בניהול מערכות בריאות מאוניברסיטת בן-גוריון בנגב.
עבד במכבי שרותי בריאות במשך 17 שנה והיה מנהל סניפי קופת החולים ביישובים רהט, כסייפה ולקייה ומנהל קשרי הקהילה של המגזר הבדואי בקופת החולים.
היה מיוזמי הכנסת הקופה למגזר הבדואי (בשנת 1993), לאחר שבמשך שנים פעלה בו קופת חולים כללית בלבד.
פעל מטעם ועדת המעקב העליונה של ערביי הנגב נגד תוכנית פראוור.
כמו כן ניהל פרויקט להכרת עולם הרפואה לתלמידים, על מנת לעודדם לפנות ללימודי התחום.
שובץ במקום הרביעי ברשימת בל"ד לכנסת התשע עשרה, אך בל"ד זכתה בשלושה מנדטים בלבד והוא לא נבחר.
שובץ במקום ה-14 ברשימה המשותפת לכנסת העשרים ושוב לא נבחר, לאחר שהרשימה המשותפת זכתה ב-13 מנדטים בלבד.
עם התפטרותו של באסל גטאס מהכנסת נכנס אזברגה לכנסת ב־21 במרץ 2017. בבחירות לכנסת הבאה לא התמודד אך הוצב במקום ה-109 הסמלי ברשימת רע"מ-בל"ד.
בבחירות לכנסת ה-24 שובץ במקום ה-3 בבל"ד שהוא המקום התשיעי ברשימה המשותפת.
הוא גר בלקייה, בבית מגורים שנגדו הוצא צו הריסה על ידי משרד הפנים.
ג'ן טיי היא קצינה בדימוס בדרגת תת-אדמירל בצי ארצות הברית.
בתפקידה האחרון שירתה כקצינת המודיעין של הצי וסגנית לתחום לוחמת המידע של ראש המבצעים הימיים.
טיי נולדה בבאולינג גרין שבקנטקי וגדלה בפלנטיישן שבפלורידה.
ב-1984 סיימה לימודים באקדמיה הימית של ארצות הברית והתגייסה לצי ארצות הברית.
למדה רוסית במכון לשפות של מחלקת ההגנה ושירתה כקריפטולוגית.
מילאה תפקידים בבסיסי הצי בפלורידה, וירג'יניה ויפן.
במהלך מלחמת המפרץ שירתה בטייסת הסיור הראשונה של הצי בתפקידי מודיעין אותות כאשת צוות אוויר במטוסי לוקהיד EP-3E.
שירתה במטה כוחות צי האוקיינוס השקט של ארצות הברית, בקבוצת ביטחון המידע של הצי ובפיקוד לוחמת הרשת של הצי.
שימשה עוזרת למפקד פיקוד הסייבר של ארצות הברית, הגנרל קית' אלכסנדר.
טיי שירתה כסגנית מפקד פיקוד הסייבר של הצי וסגנית קצינת אג"ם בפיקוד הסייבר של ארצות הברית.
עמדה בראש מפקדת הסוכנות לביטחון לאומי (NSA) ושירות הביטחון המרכזי (CSS) בהוואי.
באפריל 2014 קודמה לדרגת תת-אדמירל ומונתה למפקדת פיקוד הסייבר של הצי/הצי העשירי של ארצות הברית.
היא הייתה בכך האישה הראשונה שמונתה למפקדת צי ממוספר בצי ארצות הברית.
ביולי 2016 מונתה לקצינת המודיעין של הצי וסגנית ראש המבצעים הימיים ללוחמת מידע.
באוגוסט 2018 פרשה מהשירות הצבאי.
במהלך שירותה עוטרה בין השאר במדליית השירות המצוין של הצי, במדליית השירות העילאי של מחלקת ההגנה, בלגיון ההצטיינות ובמדליית האוויר.
לאחר פרישתה מונתה לדירקטורית בחברת גולדמן זקס, בחברת הביטוח פרוגרסיב ובחברת IronNet.
היא מכהנת בחבר הנאמנים של MITRE ומשמשת יועצת בחברת Paladin Capital Group.
טיי בעלת תואר שני במתמטיקה שימושית ודוקטורט בהנדסת אלקטרוניקה מבית הספר של הצי ללימודים מתקדמים.
היא נשואה לדייוויד ואם לבן ובת.
ג'מיני 12 (גם ג'מיני XII) הייתה המשימה העשירית והאחרונה של תוכנית ג'מיני, התוכנית בה הוכח כי אדם מסוגל לשהות בחלל מעל ל־14 ימים וכי הוא יכול לפעול מחוץ לחללית לפרק זמן ממושך כשלגופו חליפת חלל.
ג'מיני 12 גישרה בין תוכנית מרקורי ותוכנית אפולו.
משימה זו נשאה את האסטרונאוטים ג'ים לוול ואדווין "באז" אולדרין.
פגישה ועגינה עם האג'נה ולאחר מכן לבצע איתה תרגילי עגינה על מנת לשנות מסלול.
ביצוע שלוש פעילויות חוץ־רכביות (Extravehicular Activity) בשביל לבצע תרגילי תחזוקה משולבים.
המשימה כללה 14 ניסויים מדעיים, רפואיים וטכנולוגיים, כמו קביעת מידת המאמץ שאדם יכול לעמוד בו בתנאים השוררים בחלל, צילום ליקוי חמה מעל דרום אמריקה ועוד.
במהלך שיגור ה־GATV, הופיעה חריגת לחץ במערכת ההנעה הראשית שלה, ולכן ננטשה התוכנית להשתמש ב־GATV כדי להביא את החללית העוגנת למסלול גבוה יותר.
במקום זאת התקיימו שני תמרוני מופע קטנים, באמצעות מערכת ההנעה המשנית של ה־GATV, שאפשרו לחללית לצפות בליקוי החמה המלא ב־12 בנובמבר מעל דרום אמריקה בסביבות 9:20 בבוקר.
הצוות צילם את הליקוי דרך חלונות החללית.
לפני הצילום, האסטרונאוטים הרכיבו משקפי מגן מיוחדים בעלי עדשות כהות וחלונות החללית כוסו במסנני אור מיוחדים.
הפעילות החוץ־רכבית (EVA) הראשונה התחילה בשעה 11:15 ב־12 בנובמבר, ביום השני לטיסה – אולדרין עמד על מושבו כשפלג גופו העליון נמצא מחוץ לפתח החללית.
ה־EVA נמשכה שעתיים ו־29 דקות, שבמהלכן ביצע אולדרין תרגילי התעמלות, הרכיב מצלמת על־סגול בצד החללית (המצלמה צילמה כוכבים רבים ובמיוחד את הקסיופאה) ולפני שסגר את הפתח, אסף מיקרומטאורידים לניסוי.
אולדרין סגר את הפתח בשעה 13:44. ב־13 בנובמבר בשעה 7:16 בבוקר, דיווח הצוות על כך ששני מנועי התמרון לא עובדים או שעובדים בקושי.
בשעה 10:34, נפתח הפתח בשביל לצאת ל־EVA השני.
בשעה 10:38, יצא אולדרין מחוץ לחללית, כשהוא מחובר לחבל באורך 9 מטרים.
הוא עבד בתחילה באזור הפתח וחרטום החללית, ואחר כך נע לאורך מעקה, שהותקן על הלוח המתאם, שם השתמש ברגליים ובכבלים כדי למקם את עצמו מול לוח עבודה שהונח על החלק האחורי של המתאם, שבו ביצע 17 משימות ידניות פשוטות יחסית.
לאחר מכן הוא עבר לאזור המתאם ל־GATV וביצע סדרה נוספת של משימות, שכללו שימוש במפתח ברגים.
הוא צירף מחרוזת באורך של 30 מטר, המאוחסנת במתאם של ה־GATV, לסרגל המתאם של ג'מיני.
כתריסר הפסקות בנות שתי דקות תוכננו ל־EVA כדי למנוע מאולדרין מלהיות מועמס כפי שקרה בזמן הליכות חלל קודמות.
אולדרין נכנס שוב לחללית בשעה 12:33 וסגר את הצוהר שבע דקות מאוחר יותר.
אורך ה־EVA היה שעתיים ו־6 דקות.
הסלפי הראשון בחלל צולם על ידי באז אולדרין במהלך טיסה זו.
בשעה 3:09 נפרדה ג'ימיני 12 מה־GATV, לבד מחבל הניילון, שנועד לניסוי שבא לבדוק את אפשרות ייצוב כלי הרכב באמצעות החבל בלבד.
החבל נשאר רפוי ברוב הזמן, אבל הצוות האמין ששני כלי השיט הצליחו להגיע בסופו של דבר לייצוב.
החבל נותק בשעה 7:37. ב־14 בנובמבר ב־9:52 בבוקר נפתח הפתח ואולדרין החל הליכת חלל נוספת שכללה צילום, ניסויים נוספים והשלכת ציוד שלא נעשה בו שימוש.
הליכת החלל הסתיימה כעבור 55 דקות בסגירת הפתח ב־10:47 בבוקר.
היו מספר בעיות מינוריות נוספות במהלך המשימה בתאי הדלק ובמנועי בקרת הגישה, אך אלו לא השפיע על שאר המשימה.
ביום הרביעי לטיסה פתח אולדרין מחדש את פתח החללית והתרומם כדי לבצע צילום נוסף של כוכבים וגם של ענן אבקת נתרן צהבהבה שפוזרה מעל כדור הארץ.
אותה אבקה פוזרה על ידי שני טילים מטארולוגיים צרפתיים מבסיס האמאגור שבסהרה.
פעילות זו נמשכה כמעט כשעה.
ב־15 בנובמבר, ארבעה ימים לאחר השיגור, נחתה ג'מיני 12 בהצלחה מלאה בשעה 1:46:31 בערב.
החללית נאספה בעזרת מסוק בשעה 2:49, והגיעה לנושאת מטוסים של צי ארצות הברית בשעה 3:28.כל המטרות העיקריות של המשימה הושגו בהצלחה, למעט התמרונים באמצעות מערכת ההנעה של האג'נה, שנמנעו עקב חריגות לחץ במערכת ההנעה.
הניסויים המדעיים שבוצעו בהצלחה היו:
גידול ביצת צפרדע מתחת לאפס מעלות בחוסר כבידה, כדי לראות אם חוסר הכבידה גורם לתופעות בלתי רגילות בגידולן של צפרדעים
שני הניסויים לאיסוף מיקרומטאורידים ושלושת הניסויים לצילום תופעות שטח, לא הושלמו במלואם.
ג'מיני הקיפה את כדור הארץ 59 פעמים במשך 94 שעות ו־35 דקות.
ב־11 בנובמבר 1966 הסתיימה תוכנית ג'מיני, בשיגורה של החללית ג'מיני 12 ובה האסטרונאוטים ג'יימס לוול ובאז אולדרין.
ג'מיני 7 (ג'מיני VII) הייתה טיסת החלל המאוישת הרביעית בתוכנית החלל ג'מיני של נאס"א.
ג'מיני 7 שוגרה לחלל ב-4 בדצמבר 1965 יחד עם האסטרונאוטים פרנק בורמן וג'ים לובל, ומטרתה העיקרית הייתה להדגים שהייה בת כשבועיים בחלל.
פרק זה של שהות בחלל נחשב ארוך יחסית בזמן ביצוע המשימה.
כמו כן, רכב החלל של ג'מיני 7 היווה מטרה סבילה עבור מפגש החלל המאויש הראשון, שבוצע על ידי צוות ג'מיני 6A.
בג'מיני 7 נערכו 20 ניסויים - יותר מכל משימה אחרת בתוכנית ג'מיני.
המשימה נתמכה על ידי צוות הCAPCOM (האסטרונאוטים שדיברו מהקרקע עם הצוות בחללית) שהורכב מצ'ארלס באסט , אלן בין, יוג'ין סרנן ואליוט סי
משימתה של ג'מיני 7 הייתה בחינת ההשפעות של שהות בת כשבועיים בחלל על הגוף האנושי.
שהות כזו נמשכה פרק זמן ארוך יותר מכל שהות אחרת שבוצעה בחלל עד אותו זמן, וקבעה שיא חדש של שהות בחלל.
מטרות המשימה כללו, הוכחת שהות של שבועיים בחלל ובדיקת ההשפעה על גוף האדם בשהות תקופה ממושכת בחוסר משקל ובדיקת ההשפעה של חוסר הכבידה בחלל על השינה של האסטרונאוטים.
בין הניסויים המתוכננים היה גם מעקב אחר חלומותיו של הטייס פרנק בורמן.
במקביל היו ניסויים שנועדו לבדוק את יכולת האסטרונאטים לעבוד עם חליפת לחץ קלה וחולצות ללא שרוולים.
ניסוי זה התבצע תוך בדיקה של הלחות הנפלטת מגוף האדם לבחון אם מצטברת או קופאת על חלונותיה של החללית (ניסוי הנערך כאשר לוול הסיר את חליפת החלל שלו ונשאר עם הבגדים שמתחת).
המשימה בת ארבעה עשר הימים דרשה מנאס"א לפתור חלק מהבעיות של טיסת החלל הממושכת.
כמו כן היא דרשה תזמון של יום העבודה של העובדים כדי שיתאים לזה של צוותי הקרקע, כך ששתי הקבוצות ישנו ויעבדו באותו הזמן.
לצוות תוכננו 3 ניסויים מדעיים, 4 ניסויים טכנולוגיים, 4 ניסויי בדיקת מכשור ו8 ניסויים רפואיים לבצע.
משימת ג'מיני 7 הייתה אמורה להתבצע אחרי המשימה ג'מיני 6, שבה וולטר שירה ותומאס סטאפורד היו אמורים לטוס בעזרת רכב חלל לעבר הטיל אג'נה 6 , לפגוש בו ולחבור אליו.
ואולם, טיל האג'נה 6 נפל דקות לאחר שיגורו לים.
בעקבות התפתחות זו, נקבע כי רכב החלל של ג'מיני 6A ישוגר אחרי שיגור הרכב של ג'מיני 7; וכי למשימת ג'מיני 7 תתווסף מטרה נוספת: רכב החלל של ג'מיני 7 נקבע כמטרה הסבילה שלעברה יטוס הרכב של ג'מיני 6A, ושאותה יפגוש.
הפגישה בין רכבי החלל של ג'מיני 6A וג'מיני 7 התקיימה ב-15 בדצמבר 1965.
השיגור בוצע ב-4 בדצמבר 1965 בשעה 14:19:30:03 UTC באמצעות טיל השיגור טיטן 2. במהלך השיגור לא אירעו בעיות מיוחדות, וכל המערכות פעלו כראוי.
תנודות פוגו (Pogo oscillation ) קלות אותרו 110 שניות לאחר תחילת ההפעלה.
בורמן דיווח כי הוא הרגיש בעקבות כך רק רעד קל ביד, ואילו לובל לא דיווח על השפעות כלשהן (זאת בניגוד לצוות הג'מיני 5, שדיווח על קשיי ראייה ודיבור רגעיים שחלו בנסיבות דומות).
לאחר ההיפרדות מהשלב הראשון של הטיל, הצוות ביצע תמרון על מנת להיכנס למסלול.
האסטרונאוטים סובבו את החללית והמשיכו לשמור על קשר עם תחנת השיגור.
ג'מיני 7 יישרה קו עם השלב העליון במספר תמרונים שכל אחד נמשך כרבע שעה.
במהלך ההקפה השלישית בוצעה העלאת הפריגיאה כדי להבטיח מסלול בגובה של 230 ק"מ, אשר יאפשר שהות של שבועיים.
המשימה נמשכה 13 ימים, 191 שעות בסך הכול.
בזמן זה, החללית ביצעה 206 סיבובים סביב כדור הארץ, במסלול מעגלי ממוצע של 300 ק"מ.
האפוגיאה בגובה 302 ק"מ, ופריגיאה בגובה 299 ק"מ.
זווית הנטייה של החללית הייתה 28.9 מעלות .
בפרק הזמן הזה בוצעו בג'מיני 7 20 ניסויים - יותר מכל משימה אחרת בתוכנית ג'מיני.
הפגישה בין רכבי החלל של ג'מיני 6 וג'מיני 7 התקיימה ב-15 בפברואר 1966, כחודשיים לאחר המועד שתוכנן עבור המפגש בין רכב החלל של ג'מיני 6 וטיל האג'נה 6.
מסת החללית בנחיתה הייתה 1958.2 ק"ג
ג'מלה הוא כפר בדרום-מערב סוריה, הממוקם כ-30 קילומטרים צפונית-מערבית לעיר דרעא וכ-2.5 קילומטרים דרומית-מזרחית לגבול עם ישראל.
הכפר נמצא במדרון המזרחי היורד לוואדי נחל רוקד.
בשנת 2004 עמדה אוכלוסיית הכפר על 1,916 תושבים, רובם המוחלט מוסלמים סונים.
בקרבת הכפר קיימים מבנים חרבים העשויים מאבן.
ב-1596 היה הכפר תחת שלטון האימפריה העות'מאנית, והיו בו 7 משקי בית.
בסוף המאה ה-19, ג'מלה תואר ככפר מרושש שבו 36 בתי צריף ו-160 תושבים.
קרקעות ראויות לעיבוד היו יחסית נדירות, על אף שמדרום לכפר היו שטחי מרעה רבים.
מצפון לכפר ומדרום-מערב לו גידלו התושבים עצי תאנה וירקות.
תושבי הכפר הצליחו להשקות את יבוליהם באמצעות מי עין חמאטה הסמוך.
הם גם החזיקו בטחנת קמח, המופעלת על ידי זרימת מי ואדי סיסון.
באוגוסט 2012, בזמן מלחמת האזרחים בסוריה, הקים מוחמד אל-ברידי, תושב הכפר, את ארגון המורדים "חטיבת חללי הירמוך".
בתחילה, שיתף הארגון פעולה עם ארגוני המורדים המזוהים עם האופוזיציה הסורית.
ב-6 במרץ 2013 חטפו פעילי הארגון 21 פקחי או"ם פיליפינים ודרשו את נסיגתם של כוחות צבא סוריה מסביבות הכפר בתמורה לשחרורם.
כעבור שלושה ימים שוחררו פקחי האו"ם.
בשלהי 2014 סונפה "חטיבת חללי הירמוך" לארגון המדינה האסלאמית.
כעבור שנה, ב-15 בנובמבר 2015, חוסלו אל-ברידי וחמישה מפקדים בכירים נוספים בארגון בידי מחבל מתאבד מג'בהת א-נוסרה, שהתפוצץ במפקדת הארגון בכפר.
"חטיבת חללי הירמוך", שנהפכה בהמשך לצבא ח'אלד בן אל-וליד ולמחוז חורן של המדינה האסלאמית, שלטה בכפר עד כיבושו בידי צבא סוריה ותומכיו ב-28 ביולי 2018.
מאז דצמבר 2024 צה"ל פועל באזור.
ג'ניפר "ג'ן" בריג'יד אומלי דילון היא סגנית ראש הסגל של הבית הלבן, במקצועה היא אסטרטגית פוליטית וקמפיינרית אמריקאית.
סבא וסבתא רבתא של אומלי דילון היו אירים קתולים שהירגו ממחוז גולווי שבאירלנד לארצות הברית, אומלי דילון עצמה נולדה בבוסטון לקווין אומלי, שהיה מנהל בית ספר ולקתלין אומלי.
באפריל 2020 הוכרז כי אומלי דילון צפויה להיות המנהלת החדשה של קמפיין הבחירות של סגן הנשיא לשעבר, ג'ו ביידן שהיה באותו הזמן אחד ממועמדי המפלגה הדמוקרטית שהתמודדו בפריימריז הדמוקרטיים, אומלי דילון החליפה את גרג שולץ ואניטה דאן שניהלו לפנייה את הקמפיין ועם בחירתה הועברו לתפקיד אחר בקמפיין של ביידן.
בנובמבר 2020 עם ההכרזה על ביידן כנשיא הנבחר של ארצות הברית הכריז האחרון כי החליט למנות את אומלי דילון לסגנית ראש הסגל של הבית הלבן בממשלו העתידי.
ג'ניס לנור מאיירס הייתה פוליטיקאית אמריקאית מהמפלגה הרפובליקנית, שכיהנה כחברת בית הנבחרים של ארצות הברית מטעם מחוז הקונגרס השלישי של מדינת קנזס.
היא הייתה האישה הרפובליקנית הראשונה שנבחרה לבית הנבחרים האמריקאי מקנזס.
מאיירס נולדה ב-20 ביולי 1928 בלינקולן, עיר הבירה של נברסקה.
היא למדה בבתי ספר ציבוריים בסופיריור שבדרום נברסקה, ואת השכלתה הגבוהה רכשה לראשונה במכללת ויליאם וודס השוכן בפולטון שבמיזורי.
בשנת 1951 השלימה מאיירס לימודי תואר ראשון באוניברסיטת נברסקה–לינקולן.
משנת 1951 עד 1954 עבדה כעוזרת לענייני פרסום ויחסי ציבור בתחנת רדיו מקומית באומהה ובחנות כלבו בלינקולן.
בשנים 1967–1972 היא הייתה חברת מועצה בעיריית אוברלנד פארק, ובמשך שנתיים (1972-1970) הייתה נשיאת המועצה.
מ-1972 עד 1984 מאיירס הייתה חברת הסנאט המדינתי של קנזס.
בבחירות 1978 התמודדה אל הסנאט של ארצות הברית, אך הובסה בבחירות המקדימות של המפלגה הרפובליקנית, בהן התמודדו מועמדים רבים ולבסוך ניצחה ננסי קאסבאום.
בבחירות 1984 נבחרה מאיירס אל בית הנבחרים של ארצות הברית כנציגת מחוז הקונגרס השלישי של קנזס, והושבעה לתפקידה עם התכנסות הקונגרס ה-99 בראשית ינואר 1985. במהלך הקונגרס ה-104 של ארצות הברית הייתה יושבת ראש ועדת העסקים בקטנים של בית הנבחרים האמריקאי.
בבית הנבחרים הייתה תומכת בשמרנות פיסקלית, ופעלה למען הפחתת מסים על עסקים קטנים ובינוניים ופטירתם מחוקי שכר מינימום.
לאחר תריסר שנים בבית הנבחרים, לקראת הבחירות ב-1996 פרשה מאיירס מהחיים הפוליטיים וכהונתה תמה בינואר 1997.
בנה, פיל מאיירס, התמודד על אחד משני מושביה של הוואי בבית הנבחרים במהלך בחירות 2000, אך הפסיד לניל אברקרומבי, מועמד המפלגה הדמוקרטית.
ב-21 ביוני 2019 נפטרה מאיירס לאחר מאבק במחלת לב במרכז הרפואי השוכן בעיירה מריאם על גבול קנזס-מיזורי.
Gemini (בתעתיק לעברית: ג'מיני; נהגה ג'מינַיי; עד 8 בפברואר 2024 נקרא בארד) הוא צ'אטבוט בינה מלאכותית (AI) שפותח על ידי גוגל, שהיה מבוסס תחילה על LaMDA ובהמשך על PaLM.
הוא פותח במהירות כתגובה ישירה לעליית ChatGPT של OpenAI ובינג AI של מיקרוסופט, ושוחרר בגרסה מוגבלת במרץ 2023, וביולי 2023 עם גרסה דוברת שפות רבות, ביניהן עברית.
עד 8 בפברואר 2024 נקרא "בארד" בהתייחס למונח הקלטי למספר סיפורים נודד, ונבחר על ידי ראשי גוגל כדי "לשקף את האופי היצירתי של האלגוריתם שמתחתיו".
כיום נקרא ג'מיני, על רקע מודל שפה באותו שם על בסיסו עובד הצ'טבוט.
בנובמבר 2022 השיקה OpenAI את ChatGPT, צ'אטבוט המבוסס על משפחת ה-GPT-3. ChatGPT זכה לתשומת לב עולמית בעקבות שחרורו והפך לסנסציית אינטרנט ויראלית.
בעקבות האיום הפוטנציאלי של ChatGPT על חיפוש Google, מנהלי גוגל הוציאו התראת "קוד אדום" בחברה, והקצו מחדש מספר צוותים לסייע במאמצי הבינה המלאכותית של החברה.
מייסדי גוגל לארי פייג' וסרגיי ברין, שעזבו את תפקידם כמנכ"לים משותפים של חברת האם Alphabet בשנת 2019, זומנו לפגישות חירום עם בכירי החברה כדי לדון בתגובת גוגל ל-ChatGPT.
מוקדם יותר באותה שנה, החברה חשפה את LaMDA, אב טיפוס של LLM, אך לא פרסמה אותו לציבור.
ב-6 בפברואר הכריזה גוגל על בארד המופעל על ידי LaMDA.
בארד הושק לראשונה לקבוצה נבחרת של 10,000 איש, לפני פרסום רחב שתוכנן בסוף החודש אותו החודש.
הטכנולוגיה פותחה תחת שם הקוד "אטלס".
כלי תקשורת מרובים ואנליסטים פיננסיים תיארו את גוגל כ"מזרזת" את הכרזתו של בארד להקדים את האירוע המתוכנן של מיקרוסופט ב-7 בפברואר בה חשפה את השותפות שלה עם OpenAI לשילוב ChatGPT במנוע החיפוש שלה בינג, כמו גם.
לאחר שידור חי ב-8 בפברואר בפריז בו הציגו את בארד על יכולותיה הירודות משמעותית מ-chatGPT, מניית גוגל ירדה בשמונה אחוז, וסרטון היוטיוב של השידור החי הפך לפרטי.
צופים רבים גם הצביעו על שגיאה במהלך ההדגמה שבה בארד נותן מידע לא מדויק על טלסקופ החלל ג'יימס וב בתגובה לשאילתה.
עובדי גוגל מתחו ביקורת על ההכרזה ה"מהירה" של סונדאר פיצ'אי על בארד ב-Memgen, הפורום הפנימי של החברה, בעוד מגי הריסון מה"פוטוריזם" כינתה את ההפצה "כאוס".
פיצ'אי הגן על מעשיו באומרו שגוגל "עבדה עמוקות על בינה מלאכותית במשך זמן רב", ודחה את התפיסה שההשקה של בארד הייתה תגובה מטלטלת.
יו"ר אלפאבית, ג'ון הנסי, הודה כי בארד אינו מוכן לחלוטין למוצר, אך הביע התרגשות מהפוטנציאל של הטכנולוגיה.
שבוע לאחר התקלה עם השאילתא על ג'יימס ווב, פיצ'אי ביקש מהעובדים להקדיש שעתיים עד ארבע שעות לבדיקת ניסוי הפצה בארד, בעוד שסגן נשיא בכיר בגוגל, , עודד את העובדים לתקן כל שגיאה שבארד עושה.
80,000 עובדים נענו לקריאה של פיצ'אי לפעולה.
בשבועות שלאחר מכן, עובדי גוגל מתחו ביקורת חריפה על בארד בהודעות פנימיות, תוך שהם ציטטו מגוון דאגות בטיחות ואתיות וקראו למנהיגי החברה לא להשיק את השירות.
בשאיפה לתעדף שמירה על קשר עם המתחרים, מנהלי גוגל החליטו להמשיך עם ההשקה בכל זאת, תוך ביטול דוח הערכת סיכונים לא סימפתי שנערך על ידי צוות האתיקה של החברה.
לאחר שפיצ'אי פיטר לפתע 12,000 עובדים באותו החודש עקב האטה בצמיחה בהכנסות, העובדים הנותרים שיתפו ממים וקטעים של חילופי הדברים ההומוריסטים שלהם עם בארד כשהוא מבקש את "דעתו" על הפיטורים.
עובדי גוגל החלו לבחון גרסה מתוחכמת יותר של בארד שזכתה לכינוי "ביג בארד", באמצע מרץ.
גוגל פתחה גישה מוקדמת ל-Bard ב-21 במרץ בקיבולת מוגבלת, מה שאפשר למשתמשים בארצות הברית ובבריטניה להצטרף לרשימת המתנה.
שלא כמו הגישה של מיקרוסופט עם בינג, בארד הושק כיישום רשת עצמאי הכולל תיבת טקסט וכתב ויתור על כך שהצ'אטבוט "עשוי להציג מידע לא מדויק או פוגעני שאינו מייצג את השקפותיה של גוגל".
לאחר מכן ניתנות שלוש תשובות לכל שאלה, כאשר המשתמשים מתבקשים לשלוח משוב על התועלת של כל תשובה.
סגני נשיא גוגל סיסי הסיאו ואלי קולינס הציגו את בארד כהשלמה לחיפוש גוגל והצהירו כי החברה לא קבעה כיצד להפוך את השירות לרווחי.
בין אלה שקיבלו גישה מוקדמת היו אלה שנרשמו לתוכנית הנאמנות "Pixel Superfans" של גוגל.
זמן קצר לאחר ההשקה הראשונית של בארד, גוגל ארגנה מחדש את הצוות מאחורי Google Assistant, העוזרת הווירטואלית של החברה, כדי להתמקד ב-Bard במקום זאת.
אחד מבכירי גוגל ג'ייקוב דוולין התפטר מהחברה לאחר שטען כי בפועל בארד לקח והתאמן על נתונים מ-ChatGPT בחשאי; גוגל הכחישה את ההאשמות.
פיצ'אי חשף ב-31 במרץ שהחברה התכוונה "לשדרג" את בארד על ידי ביסוסו על PaLM שהוא מודל חדש וחזק יותר מגוגל, ולא על LaMDA.
באותו יום, קראבצ'יק הודיע שגוגל הוסיפה "יכולות מתמטיקה והיגיון" לבארד.
בארד החל להציג יכולות לסיוע בכתיבת קוד באפריל, בהיותו תואם ליותר מ-20 שפות תכנות בעת ההשקה.
מיקרוסופט גם החלה להפעיל פרסומות בשורת הכתובת של מבנה מפתח של דפדפן Edge, שקוראת למשתמשים לנסות Bing בכל פעם שהם מבקרים באפליקציית האינטרנט של Bard.
גוגל פועלת לשילוב בארד במערכת ההפעלה Chrome OS שלה ובמכשירי Pixel.
במהלך הכינוס השנתי של Google I/O בחודש מאי 2023, פיצ'אי והסיאו הכריזו על סדרה של עדכונים ל-Bard, כולל אימוץ של PaLM 2, אינטגרציה עם מוצרי Google אחרים ושירותי צד שלישי, הרחבה ל-180 מדינות, תמיכה בשפות נוספות כולל עברית, ותכונות חדשות.
ההשקה המורחבת לא כללה אף מדינה ב, ואולי משקפת חששות לגבי עמידה בהוראות ה-GDPR.
ג'ן בוסטיק (באנגלית: Jenn Bostic; נולדה ב-3 בינואר 1986 בפילדלפיה, היא זמרת-יוצרת אמריקאית בסגנון מוזיקת קאנטרי.
ג'ן בוסטיק נולדה בפילדלפיה וגדלה במינסוטה.
אביה היה מוזיקאי ונהרג בתאונת דרכים כאשר ג'ן הייתה בת עשר.
לאחר סיום בית הספר היא למדה במכללת ברקלי למוזיקה בבוסטון.
לאחר סיום הלימודים ג'ן בוסטיק החלה את הקריירה המוזיקאית והתיישבה בנשוויל.
בשנת 2012 היא הוציאה מיני אלבום Change שכלל בין היתר את השיר "Jealous of the Angels".
האלבום הראשון שלה Jealous יצא בהמשך השנה וגם הוא כלל את השיר.
השיר זכה להצלחה רבה והזמרת זכתה במספר פרסים בתחום מוזיקת קאנטרי.
כמו כן הוא זכה להצלחה בבריטניה והושמע רבות ב־BBC.
בשנת 2015 ג'ן בוסטיק הוציאה את האלבום Faithful.
בשנים 2017 ו-2018 ג'ן בוסטיק זכתה בפרסים של איגוד בריטי למוזיקת קאנטרי.
במאי 2018 יצא אלבום נוסף Revival.
ג'מיני היא חברה למסחר במטבעות מבוזרים המבוססת בניו יורק ונתונה לפיקוח ורגולציות מטעם הרשות לשירותים פיננסים.
היא נוסדה ב-2014 על ידי קמרון וינקלווס וטיילר וינקלווס.
טיילר וקמרון וינקלווס הכריזו על הקמת החברה ביוני 2013, אולם היא נוסדה באופן רשמי רק כעבור שנה, ופלטפורמת המסחר האינטרנטית שלה עלתה לאוויר לראשונה ב-25 באוקטובר 2015. מושל ניו יורק אנדרו קואומו הכיר ב-5 במאי 2016 בג'מיני כחברה הראשונה בארצות הברית בעלת רישיון למסחר באתריום.
באותו החודש הודיעה ג'מיני כי תתמוך בפיצול שהתרחש ברשת האתריום באותו הזמן, ותאפשר ללקוחותיה למשוך מהפלטפורמה את כלל מטבעות האתריום הקלאסי שקיבלו.
בשנה הבאה מסרה כי תתמוך גם בפיצול שהתרחש ברשת הביטקוין ותאפשר ללקוחותיה למשוך מהפלטפורמה נכסי ביטקוין קאש.
בדצמבר 2017 הודיעה בורסת האופציות של שיקגו כי תתחיל להשתמש בשירותיה של ג'מיני בכדי לקבל מידע עדכני אודות שוק הקריפטו ותפתח מסחר בחוזים עתידיים של ביטקוין.
במרץ 2018 הודיעה ג'מיני על הקמת שותפות חדשה עם קספיאן, חברה לניהול נכסים והערכת סיכונים, המשמשת כגוף מתווך בענף הקריפטו המסייע לבורסות מבוזרות וזירות מסחר לעבוד יחדיו ולקדם אינטרסים משותפים.
ב-14 במאי אישרה הרשות לשירותים פיננסים של מדינת ניו יורק לג'מיני לפתוח במסחר של זיקאש בפלטפורמה שלה, ובכך הפכה לבורסה המבוזרת הראשונה אשר קיבלה רישיון לספק שירותי ניהול ומסחר בנכס זה.
ב-10 בספטמבר קיבלה ג'מיני אישור רגולטורי מידי הרשות לשירותים פיננסים בדבר השקת מטבע חדש בשם "דולר ג'מיני", אשר עלה לאוויר באותו יום.
החברה מסרה כי נכס זה הוא מטבע מבוזר מסוג מטבע יציב השומר על שער חליפין קבוע אל מול הדולר האמריקאי.
ב-3 באוקטובר הודיעה החברה כי רכשה ביטוח לנכסים דיגיטליים המכסה את כלל המטבעות והאסימונים המבוזרים המאוחסנים בפלטפורמה שלה.
הביטוח נרכש מידי איאון, חברה להערכת סיכונים המבוססת בלונדון, ועבר תהליך חיתום בידי גורמים שונים.
במאי 2020 הקימה ג'מיני שותפות עם חברת סמסונג.
החברות הודיעו כי לקוחות המשתמשים בטלפון נייד מבית סמסונג יוכלו לקשר את הארנק הקריפטוגרפי הרשמי של החברה לחשבונותיהם בפלטפורמת המסחר של ג'מיני ולנהל את המאזן שלהם.
בנובמבר גייסה החברה סכום בגובה 400 מיליון דולר לצורך פיתוח מטאברס עצמאי ונפרד מזה של חברת פייסבוק.
קמרון וינקלווס מסר כי בעוד שפייסבוק נמצאת במרחק צעד אחד מיצירת עולם וירטואלי מרוכז, דוגלת ג'מיני ביצירת עולם וירטואלי מקביל שהוא מבוזר, עצמאי ומציע שוויון הזדמנויות.
ג'מס יעקב רוזנטל (29 בספטמבר 1905 – 9 בספטמבר 1997) היה משפטן, עיתונאי וכתב פרלמנטרי של עיתון הארץ בשנות ה-50 וה-60.
רוזנטל נולד בערב ראש השנה, כ"ט באלול ה'תרס"ה, 1905, בברלין.
אביו מיכאל ליב רוזנטל ניהל בית החרושת "רוזנטל את טוביאס" בברלין.
רוזנטל למד בגימנסיה ריאלית-עירונית בברלין.
בשנים 1923 עד 1927 למד משפטים וכלכלה מדינית.
בשנת 1931 התמנה ל"שופט עזר" בבתי משפט שונים בברלין מקביל לעבודתו במשרדי עורכי דין ונוטריונים פרטיים.
במקביל לעבודתו המקצועית, למד רוזנטל לימודי קודש בין היתר בבית המדרש לרבנים בברלין.
בברלין עסק בענייני הקהילה, בסוכנות הטלגרפית היהודית ובניהול ענייני האפוטרופסות בקהילה.
היה פעיל בהסתדרויות נוער עברי בברלין, ועבד במשרד "להגנה על השחיטה לפי דיני ישראל" של הרב עזריאל מונק.
בשנת 1933 עלה לארץ ישראל ביחד עם אימו, לאחר לימוד השפה העברית עבר מבחנים במשפטים בשנת 1936. בתקופה זו עבד במערכות עיתונים בישראל בשפה הגרמנית.
נישא למלכה (לוינסקי), התגוררו ברחוב מזא"ה בתל אביב, בהמשך עברו למושבה היוונית בירושלים.
עבד בעיתון "הארץ" במשך 22 שנה, עד צאתו לגמלאות.
לאחר צאתו לגמלאות הצטרף ל"וועד היוזם לשיפור היחסים עם ברית-המועצות", ובמסגרת זו נסע בשנת 1971 במשלחת למוסקבה בהזמנת "ועד השלום הסובייטי".
הביקור עורר סערה ציבורית בשל היחסים בין ישראל לברית המועצות באותה התקופהּ.
בשנת 1992 קיבל רוזנטל אות זכויות האדם ע"ש אמיל גרינצוויג.
ג'מיני 6A הייתה טיסת החלל המאוישת החמישית בתוכנית החלל ג'מיני של נאס"א.
החללית שוגרה לחלל ב-15 בדצמבר 1965 יחד עם האסטרונאוטים תומאס סטאפורד ווולטר שירה, ומטרתה העיקרית הייתה לבצע מפגש החלל עם רכב החלל של ג'מיני 7 .
ב-25 באוקטובר 1965 צוות נכנס לחללית "ג'מיני 6" והחלו הכנות לשיגור.
לאחר 15 דקות שוגר טיל אטלס-אג'ינה שאיתו היה מתוכנן לבצע תמרונים בחלל.
אמנם זמן קצר לאחר השיגור נאבד קשר עם הטיל והוא התפוצץ.
בעקבות כך סוכם לבטל את השיגור של ג'מיני 6.
לאחר בדיקות המצב הוחלט לבצע משימה "ג'מיני 6A" שתשוגר מספר ימים לאחר ג'מיני 7.
ב-12 בדצמבר היה ניסיון שיגור ראשון.
לאחר הצתת המנועים התברר שיש תקלה והיה צורך להפסיק את השיגור.
חלקים פגומים של המשגר הוחלפו.
השיגור המוצלח בוצע ב-15 בדצמבר 1965 באמצעות טיל השיגור טיטן 2. במהלך השיגור לא אירעו בעיות מיוחדות, וכל המערכות פעלו כראוי.
ביצוע מפגש עם "ג'מיני 7" היה מתוכנן בסיבוב הרביעי של החללית.
המגע הראשון על מסך המכ"ם התרחש כאשר הם היו במרחק של 434 ק"מ.
לאחר מספר תמרונים והפעלת מנועים המרחק התקצר לכ-40 מ' ובהמשך לכ-30 ס"מ.
הנחיתה התרחשה כ-18 ק"מ מהמיקום המתוכנן.
לראשונה בוצע שידור חי בטלוויזיה של מהלך הנחיתה.
החללית מוצבת כיום במוזיאון החלל באוקלהומה.
ג'מיני 9A הייתה טיסת החלל המאוישת השביעית בתוכנית החלל ג'מיני של נאס"א.
החללית שוגרה לחלל ב-3 ביוני 1966 יחד עם האסטרונאוטים תומאס סטאפורד ויוג'ין סרנן, ומטרתה העיקרית הייתה לבצע מפגש החלל עם החללית לא מאוישת וביצוע פעילות חוץ-רכבית.
הצוות של ג'ימיני 9 כלל אליוט סי וצ'ארלס בסט.
בפברואר 1966 במהלך טיסה למפעל מקדונל איירקראפט קורפוריישן הם נקלעו לתנאי מזג האוויר קשים ומטוס התרסק במהלך נחיתה.
בעקבות כך צוות סטאפורד/סרנן שהיו צוות גיבוי קודמו לצוות ראשי.
ב-17 במאי 1966 שוגר "טיל מטרה" שאתו צוות ג'מיני 9 היה אמור לבצע את התמרונים בחלל.
השיגור לא היה מוצלח ולכן טיסת ג'מיני 9 בוטלה.
ב-1 ביוני 1966 שוגר טיל מטרה חלופי.
ב-1 ביוני היה ניסיון שיגור ראשון.
שלוש דקות לפני ההמראה נאבד הקשר עם מחשב החללית.
השיגור המוצלח בוצע ב-3 ביוני 1966 באמצעות טיל השיגור טיטן 2. במהלך השיגור לא אירעו בעיות מיוחדות וכל המערכות פעלו כראוי.
המגע הראשון עם טיל מטרה על מסך המכ"ם התרחש כאשר הם היו במרחק של 240 ק"מ.
לאחר מספר תמרונים והפעלת מנועים המרחק התקצר ואז התברר שמערכת עגינה של טיל המטרה אינה תקינה (לא נפתחה עד הסוף) ולכן לא ניתן לבצע את החיבור.
ביום השלישי של הטיסה בוצע פעילות חוץ-רכבית.
יוג'ין סרנן היה מצויד במערכת תמרון אישית.
במהלך הפעילות התברר שקיימות בעיות במערכת זו וניסוי שלה הופסק.
דגם זה של המערכת בהמשך הוחלף בדגם אחר שהניסוי שלו בוצע בשנת 1984.
במהלך הטיסה אסטרונאוטים ביצוע ניסויים נוספים.
הנחיתה התרחשה כ-700 מ' מהמיקום המתוכנן.
החללית מוצבת כיום במרכז המבקרים במרכז החלל קנדי.
ג'מיני 10 הייתה טיסת החלל המאוישת השמינית בתוכנית החלל ג'מיני של נאס"א.
החללית שוגרה לחלל ב-18 ביולי 1966 יחד עם האסטרונאוטים ג'ון יאנג ומייקל קולינס, ומטרתה העיקרית הייתה ביצוע פעילות חוץ-רכבית.
ב-18 ביולי שוגר "טיל מטרה" שאיתו היה מתוכנן לבצע חיבור.
כ-100 דקות אחריו בוצע שיגור של החללית ג'מיני 10. במהלך השיגור היו כמה בעיות אך הוא הסתיים בהצלחה.
לאחר מגע עם טיל מטרה על מסך המכ"ם בוצעו מספר תמרונים ובסופו של דבר בוצע עגינה.
לאחר העגינה מייקל קולינס ביצע פעילות חוץ-רכבית.
במהלך הפעילות הוא ביצע מספר צילומים של שביל החלב.
לאחר ניתוק מטיל המטרה בוצע פעילות חוץ-רכבית נוספת.
במהלך הפעילות המרחק בין החלליות היה כ-3 מ'.
קולינס הגיע לטיל מטרה ואסף ממנה מכשיר שאסף מטאוריטים קטנים.
הנחיתה התרחשה כ-5.6 ק"מ מהמיקום המתוכנן.
במשך שנים החללית הייתה מוצבת במוזיאון המדע האוסלו.
בשנת 2002 היא הוחזרה לארצות הברית.
ג'מימה קירק היא שחקנית, אמנית ובמאית בריטית-אמריקאית-יהודייה.
ידועה בעיקר בתור ג'סה מהסדרה "בנות".
קירק נולדה בוסטמינסטר, לונדון, אנגליה, לסיימון קירק, מתופף ממוצא אנגלי וסקוטי, וללוריין, ממוצע יהודי-עיראקי, בעלת בוטיק וינטג'.
היא התחנכה בתיכון סנט אן בניו יורק, שם הכירה את לנה דנהאם, יוצרת הסדרה ,בנות".
בשנת 2008 סיימה ללמוד אמנות בבית ספר לאמנות ברוד איילנד, מאז הציגה מספר תערוכות, בניהן a brief history' (2011).
גיסה (דרך אחותה הזמרת דומינו קירק ) הוא השחקן האמריקאי פן בדג'לי.
קירק התחילה את הקריירה שלה בהשתתפות בפרויקטים קטנים שהפיקו חבריה.
לינה דנהאם, חברתה ויוצרת הסדרה "בנות" ביקשה ממנה לקחת חלק בסרט הביכורים שלה "רהיטים זעירים", סרט ששחקניו גויסו בהתנדבות, מכיוון שלדנהאם לא היה תקציב לשלם לשחקנים מקצועיים אשר ישחקו בסרט.
אף שהסרט היה דל בתקציב, הוא התברר כרווחי.
קירק אינה קיבלה על פועלה תשלום.
בשנת 2011, השתתפה בסדרה "בנות" לצד דנהאם ושיחקה את דמותה של ג'סה, דמות שהופיעה לאורך כל שש העונות של הסדרה.
בשנת 2015 שיחקה את דמותה של אייבי בקומדיית האימה ' Ava's Possessions'.
בשנת 2017 שיחקה בקומדיה השחורה 'the little hours' את דמותה של מרתה.
בשנת 2018 קירק שחקה לצד אחותה לולה בסרט Untogether של אמה פורסט.
הסרט הוקרן בבכורה בפסטיבל טרייבקה 2018.
בשנת 2023 כיכבה בקאסט הראשי של סדרת הדרמה והפשע "עיר בלהבות" בתפקיד ריגן המילטון סוויני.
סדרה שודרה בשירות הסטרימינג "אפל TV פלוס" ובוטלה לאחר עונה.
Gemini הוא מודל שפה גדול רב- המפותח על ידי חברת Google DeepMind.
משמש כיורש למודלי השפה LaMDA ו-PaLM.
המודל הוכרז ב-6 בדצמבר 2023 ומתחרה במודל השפה GPT-5 של חברת OpenAI.
החל מינואר 2024 נגיש מודל השפה דרך אפליקציית ג'מיני (לשעבר בארד).
הדגם הנוכחי, נכון לנובמבר 2025, הוא Gemini 3 Pro.
גוגל הכריזה על Gemini, מודל שפה גדול המפותח על-ידי חברת הבת שלה Google DeepMind, במהלך כנס Google I/O שנערך ב-10 במאי 2023. Gemini סומן כיורש עוצמתי יותר למודל השפה PaLM 2, אשר הוכרז גם הוא במהלך אותו כנס, וסונדאר פיצ'אי, מנכ"ל חברת גוגל, הודיע כי Gemini נמצא בשלבי פיתוח מוקדמים.
Gemini פותח בשיתוף פעולה בין DeepMind ל-Google Brain , שתי חברות בת של גוגל שמוזגו בהמשך לחברת Google DeepMind.
ב-6 בדצמבר 2023 הכריזו סונדאר פיצ'אי, מנכ"ל חברת גוגל, ודמיס הסביס, מנכ"ל חברת DeepMind, על השקת מודל השפה Gemini.
ג'מיני זמין למשתמשים (נכון לאפריל 2025), הן כאתר אינטרנט שאליו ניתן לגשת באמצעות דפדפן, והן כיישום (אפליקציה) לטלפונים ניידים.
מכיוון ש"גוגל" היא הבעלים של דפדפן "כרום" כמו גם של מערכת ההפעלה "אנדרואיד" - החברה "דוחפת" את היישום כיישום ברירת מחדל בכל מקום שבו היא יכולה וזה מותר לה.
מערכת ההפעלה "אנדרואיד" היא מערכת ההפעלה הנפוצה בעולם.
נכון לאפריל 2025, ג'מיני בגרסה 2.5 הוא מודל השפה החזק ביותר בשוק, לפי (https://lmarena.ai/?leaderboard).
המודל משולב עם ג'ימייל, יו-טיוב, גוגל חיפוש, גוגל מאפס, גוגל דרייב, גוגל יומן, גוגל תמונות (באופן חלקי), גוגל מסמכים, גוגל מצגות.
ניתן גם לגשת ישירות מתוך המודל למחולל הווידאו מטקסט של גוגל - Veo2 שנחשב למודל הכי חזק בשוק (נכון לאפריל 2025).
המודל זמין גם מתוך "גוגל סטודיו" ומתוך "גוגל וורטקס".
קצב אימוץ השימוש בג'מיני מאוד מושפע מהכלים הרבים שיש ל"גוגל", מצד אחד ומהיבטים רגולטוריים, מצד שני.
סיכון גבוה במיוחד - הם הדיונים של הממשל בארצות הברית בהקשר לצורך לפצל את "גוגל".
נכון לאפריל 2025 - יש למודל כ-350 מיליון משתמשים חודשיים ייחודיים.
במסגרת הופעה של מנכ"ל גוגל, סונדאר פיצ'אי, בסוף אפריל 2025, הוא ציין שהחברה תשקיע 75 מיליארד דולר בחומרות "ענן מחשוב" כדי לתמוך את השימוש של המשתמשים ברחבי העולם - בזמן אמיתי.
החברה, בין השאר לטובת צרכים אלה, הכריזה גם על פיתוח TPU חדש שנקרא IronWood והוא מהווה קפיצת מדרגה בביצועי החומרה שמיוצרת על ידי גוגל.
Ironwood הוא הגרסה השביעית של צ'יפים ייעודיים לבינה מלאכותית TPU והוא פותח במיוחד כדי לתמוך הרצת מודלים בשלב ההיסק - על ידי כמויות גדולות מאוד של משתמשים במקביל ובזמן אמיתי.
ביצועי השבב טובים בערך פי 100 בהשוואה לדור הראשון והוא חסכני יותר בצריכת אנרגיה.
לפי חוקרים רבים - מה שקובע את הדרישות בתחום החומרה, מ-2025 ואילך - תהיה הדרישה לתמוך במיליארדי משתמשים שיפעילו בו-זמנית מודלי בינה מלאכותית המצריכים חישוב בזמן אמיתי - באמצעות הפעלה של יישומים על גבי התקנים ממגוון סוגים, כמו טלפונים סלולריים, משקפי מציאות רבודה, מחשבים ביתיים, רובוטים וכדומה.
לפי מנכ"ל חברת גוגל, ג'מיני המעודכן מצטיין בביצוע סימולציות של מערכות פיזיות.
החברה גם עידכנה כי רשת המסעדות "מקדונלד'ס" אימצה את טכנולוגיית ג'מיני כדי לשפר את השירות שהיא נותנת ללקוחותיה.
באפריל 2025 החברה גם שחררה את התכונה שמאפשרת לג'מיני לנתח וידאו שמוזרם אליו ברציפות ובזמן אמיתי, למשל, באמצעות מצלמת הטלפן הנייד.
תכונה זו מתחברת למאמצים של החברה לפתח "מענה שלם" לתחום הרובוטיקה ובכלל זה משפחת מודלי שפה "מרובי סוג קלט" (multimodal) בכך, ג'מיני הפך גם ל"מוח" ולשכבת "השכל הישר" ב"ערכת הבינה לרובוטיקה" החדשה של Google DeepMind.
בעזרת עידון המודלים (fine-tuning) של Gemini על מידע מצטבר מחיישנים של רובוטים ובסימולציות פיזיקליות מעוגנות-מציאות, פיתחה DeepMind את Gemini Robotics ואת Gemini Robotics-ER, מודלים המאפשרים לרובוטים להבין פקודות מילוליות, לקלוט את סביבתם, לתכנן משימות רב-שלביות ולפעול בבטחה בעולם האמיתי – החל מקיפול אוריגמי ועד פתיחת פקקי-בקבוקים.
ג'מעיית אל-ופא לריעַאיַת אל-מוסינין (, בתעתיק מדויק: גַ'מְעִ֫יַּת אלְוַפַאא' לִרִעַ֫איַת אלְמֻסִנִּ֫ין) הוא ארגון צדקה הפועל בעיר עזה.
תרגום שמה לעברית הוא "עמותת הנאמנות לטיפול בקשישים".
הארגון הוכרז על ידי ממשלת ישראל כארגון טרור הקשור לחמאס.
ממשלת ישראל הכריזה על הארגון כקשור לחמאס, דבר שהוביל להוספתו לרשימת הארגונים האסורים.
ארגון הסיוע האסלאמי (Islamic Relief) טען כי האנליסטים הישראלים בלבלו בין הארגון לבין בית החולים אל-ופא בעזה, אשר נתמך גם על ידי ארצות הברית וגם על ידי בריטניה.
ג'משיד שָארמַהְד (בפרסית: جمشید شارمهد, באנגלית: Jamshid Sharmahd; 23 במרץ 1955 – 28 באוקטובר 2024) היה מהנדס תוכנה תושב ארצות הברית ובעל אזרחות איראנית וגרמנית, שהיה דובר טונדאר, קבוצה אופוזיציונית מלוכנית איראנית.
הוא הוצא להורג באיראן לאחר שנחטף אליה מדובאי.
ג'משיד שארמהד נולד בטהראן ב-23 במרץ 1955 למשפחה זורואסטרית.
כשהיה בן שבע, עבר עם אביו להנובר שבגרמניה המערבית.
הוא למד חשמלאות, ובשנת 1980 חזר לאיראן והתחתן שם.
ב-1983 שב למערב גרמניה עם אשתו ובתו.
הוא קיבל אזרחות גרמנית ב-1995, והקים חברת תוכנה פרטית.
בשנת 2003 עבר לארצות הברית, שם הפך לתושב קבע (בעל גרין קארד), והשתקע בגלנדורה, קליפורניה.
לדברי בתו, חברת התוכנה שלו סיפקה שירותים דיגיטליים לקבוצת טונדאר , קבוצת אופוזיציה מלוכנית איראנית.
ממשלת איראן טענה שהוא ראש הקבוצה שם היא נחשבת לארגון טרור.
בשנת 2009 עצר ה-FBI חשוד איראני שניסה להתנקש בחייו של שארמהד.
החשוד הועמד לדין, אך נמלט לאיראן לפני שהחל משפטו.
ב-29 ביולי 2020, ג'משיד שארמהד נחטף ונעלם בדובאי בעת שהמתין לטיסת מעבר בדרכו מקליפורניה להודו.
לפי איכוני הטלפון הנייד שלו, הוא נע לכיוון אל-עין, ומשם לסוחאר בעומאן, שם נעלמו נתוני הטלפון.
יומיים לאחר מכן, שירותי הביון של איראן הודיעו על מעצרו במבצע מורכב.
שארמהד הועמד לדין באיראן באשמת טרור, כולל תכנון פיגוע בשיראז ב-2008 שבו נרצחו 16 בני אדם.
בנוסף, הוא הואשם ב"שחיתות עלי אדמות".
ממשלת גרמניה טענה שנמנעה ממנו גישה לשירותים קונסולריים, משום שאיראן רואה בעלי אזרחות כפולה כאזרחים איראניים בלבד.
בפברואר 2023, איראן הודיעה כי שארמהד נידון למוות על עבירות טרור.
פסק הדין גולל גינויים מצד האיחוד האירופי, ארצות הברית וארגוני זכויות אדם.
ב-28 באוקטובר 2024, הוא הוצא להורג בתלייה.
מאוחר יותר שינתה איראן את גרסתה וטענה כי הוא מת לפני שהוצא להורג.
הוצאתו להורג גררה גינויים רבים בעולם.
בתגובה להוצאתו להורג הורתה שרת החוץ הגרמנית אנאלנה ברבוק על סגירתן של שלוש הקונסוליות האיראניות (בפרנקפורט, בהמבורג ובמינכן) שבגרמניה, ועל גירושם מגרמניה של 23 דיפלומטים איראנים.
שגרירות איראן בברלין לא נסגרה, ושגריר גרמניה באיראן הגיש את מחאתו לפני שהוחזר לגרמניה להתייעצויות.
גרמניה קראה לאזרחיה לצאת מאיראן באופן מיידי "כדי למנוע מהם גורל דומה", ובנוסף החלה לקדם את סיווג משמרות המהפכה כארגון טרור.
שארמהד התגורר בגלנדורה, קליפורניה, הוא עסק בתוכנה.
בנו שהיאן ובתו גאזל פעלו בעולם להצלתו.